mantune sing bagus iki. Iya ra, Pakmu?” wadon manis kuwi ndu­leg pundhake sing lanang sambi ngguyu maneh disambung guyune sing lanang.Lanang-wadon sapasang iki yen wis kadhung guyon jian gawe merine pasang­an liyane. Anggone guyub rukun dadi re­rasane liyan. Yen kadhung meneng, sing lanang nggethu tandang gawe njahit. Yen senggang samulihe saka kantor kecamat­an sing wadon ngewangi masang benik utawa ngesum itikan. Marpuah minangka staf kantor kecamatan wis klebu nduweni jabatan. Wong ya nduweni ijasah sarjana, saiki wis kepala seksi. Kanthi pangkat Pe­nata Muda golongan ruwang III/a. Gajine wis lumayan mula kena kanggo nambah kayane sing lanang ngragadi kuliyah anak-anake.Anak wadone sing mbarep, Winarti, wis nyambut gawe neng Polindes mi­nangka bidhan desa. Sing nomer loro uga wadon, Minarsih, jik kuliah neng Salatiga. Embuh, ngapa tekan Jawa Tengah barang wong neng Jawa Wetan wae ya enek kam­pus akademi perawat. Biyen jare daf­tare golek sing akeh peluang ketampane.Wis semester loro iki. Seminggu kepung­kur bocahe tilik ngomah. Mesthine saiki seng­kud melu kuliyah. Winginane tilpun jare wis wiwit akeh tugas praktikum.“Ibu aja kaget, saiki putrane wis di­tangani dokter neng rumah sakit Sala­tiga.” Kuwi antara liya ukara sing banget gawe kejote Marpuah. Tilpun suwara lanang saka sabrang ngabarake yen anak wadone, si Minar, kacilakan nalika tumuju ing Puskesmas. Mesthi wae sanalika Mar­puah kaget banget.“Terus saiki aku kudu piye, Mas?” pita­kone nalika rada mendha saka anggone nangis. Suwarane isih